bombman/thwiki-2026-super-clean-5k huggingface dataset:
พระเจ้าเดวิดที่ 2 แห่งสกอตแลนด์ ทรงเป็นกษัตริย์สกอตแลนด์ตั้งแต่ ค.ศ. 1329 ถึง 1371 รวมระยะเวลาครองราชย์กว่า 42 ปี พระองค์เป็นพระโอรสในพระเจ้ารอเบิร์ตที่ 1 ที่เกิดกับพระนางเอลิซาเบธ เดอ บูร์ก มเหสีคนที่สอง ขณะที่เจ้าชายเดวิดมีอายุ 4 ขวบ ทางครอบครัวได้จัดให้แต่งงานกับท่านหญิงโจห์นแห่งหอคอยวัย 7 ขวบ พระธิดาในพระเจ้าเอ็ดเวิร์ดที่ 2 แห่งอังกฤษ เมื่อพระราชบิดาสวรรคตในปีค.ศ. 1329 เจ้าชายเดวิดในวัยห้าขวบเศษก็ได้รับการสวมมงกุฎเป็นกษัตริย์สกอตแลนด์ โดยมีเซอร์โทมัส แรนดอล์ฟ เอิร์ลแห่งมอเรย์ ทำหน้าที่ผู้พิทักษ์แห่งสกอตแลนด์ และเมื่อมอเรย์เสียชีวิตในปีค.ศ. 1332 เอิร์ลแห่งมาร์ก็รับช่วงทำหน้าที่นี้ ภายหลังความพ่ายแพ้ต่ออังกฤษในยุทธการที่ฮาลิดอนฮิลล์เมื่อเดือนกรกฎาคม 1333 พระเจ้าเดวิดวัยเก้าขวบถูกส่งตัวไปลี้ภัยที่ประเทศฝรั่งเศส พระองค์ขึ้นฝั่งที่บูโลญในเดือนพฤษภาคม 1334 และอยู่ภายใต้พระอุปถัมภ์ของพระเจ้าฟีลิปที่ 6 แห่งฝรั่งเศส ในช่วงนี้ไม่ค่อยมีบันทึกมากนัก พระเจ้าเดวิดวัยเยาว์อยู่ในฝรั่งเศสจนถึงปี 1341 เป็นเวลาที่ฝ่ายสกอตแลนด์เริ่มได้เปรียบ พระองค์จึงเสด็จกลับถึงสกอตแลนด์ในวันที่ 2 มิถุนายน 1341 และเริ่มว่าราชการด้วยตนเองขณะมีอายุ 17 ชันษา พระองค์สามารถนำสกอตแลนด์รอดพ้นจากเงื้อมมือของอังกฤษ และสร้างความมั่นคงให้อาณาจักรไปอีกหลายรุ่น อ้างอิง ดวิด
ความหมายของสัญลักษณ์บนแผนที่ ซีกโลกเหนือ ซีกโลกใต้ สัญลักษณ์ แปซิฟิกตะวันตกเฉียงเหนือ(WPAC) แปซิฟิกตะวันออกเฉียงเหนือ (EPAC)แปซิฟิกกลาง (CPAC)แอตแลนติกเหนือ (ALT) อินเดียเหนือ (NIO) สัญลักษณ์ อินเดียตะวันตกเฉียงใต้ (SWI) ออสเตรเลีย (AUS)แปซิฟิกใต้ (SPAC) แอตแลนติกใต้ พายุดีเปรสชันเขตร้อน พายุดีเปรสชันเขตร้อน พายุดีเปรสชัน พื้นที่ของอากาศแปรปรวน การแปรปรวนของลมในเขตร้อน พายุดีเปรสชันเขตร้อน การแปรปรวนของลมในเขตร้อน พายุดีเปรสชันหมุนเร็ว พายุดีเปรสชันเขตร้อน พายุดีเปรสชันเขตร้อน พายุโซนร้อน พายุโซนร้อน พายุไซโคลน พายุโซนร้อนกำลังปานกลาง พายุไซโคลนระดับ 1 พายุโซนร้อน พายุโซนร้อนกำลังแรง พายุไซโคลนกำลังแรง พายุโซนร้อนกำลังแรง พายุไซโคลนระดับ 2 พายุไต้ฝุ่น พายุเฮอริเคนระดับ 1 พายุไซโคลนกำลังแรงมาก พายุโซโคลน พายุไซโคลนกำลังแรงระดับ 3 พายุเฮอริเคน พายุเฮอริเคนระดับ 2 พายุเฮอริเคนขนาดใหญ่ระดับ 3 พายุไซโคลนกำลังแรงอย่างมาก พายุโซโคลนรุนแรง พายุไซโคลนกำลังแรงระดับ 4 พายุเฮอริเคนขนาดใหญ่ระดับ 4 พายุเฮอริเคนขนาดใหญ่ระดับ 5 พายุซูเปอร์ไซโคลน พายุโซโคลนรุนแรงมาก พายุไซโคลนกำลังแรงระดับ 5
บทความนี้กล่าวถึงรายละเอียดของการแข่งขันฟุตบอลในประเทศลีชเทินชไตน์ ฟุตบอลทีมชาติ สำหรับฟุตบอลทีมชาติลีชเทินชไตน์ ในการแข่งขันฟุตบอลโลก 2006 รอบคัดเลือก พวกเขาชนะสองนัดและเสมอสองนัด ได้แก่ เสมอกับโปรตุเกส 2–2 และเสมอกับสโลวาเกีย 0–0 ส่วนในฟุตบอลชิงแชมป์แห่งชาติยุโรป 2008 รอบคัดเลือก พวกเขาเก็บได้ 7 คะแนนจากการอยู่กลุ่มเดียวกันกับทีมใหญ่อย่างสเปน, สวีเดน, นอร์เทิร์นไอร์แลนด์, เดนมาร์ก, ลัตเวีย และไอซ์แลนด์ ฟุตบอลในประเทศ ลีชเทินชไตน์เป็นเพียงชาติเดียวของยูฟ่าที่ไม่มีลีกเป็นของตนเอง และไม่มีการแข่งขันที่ได้สิทธิ์เข้าร่วมยูฟ่าแชมเปียนส์ลีก สโมสรทั้งหมดในประเทศแข่งขันในลีกฟุตบอลของสวิตเซอร์แลนด์ ในช่วงระหว่าง ค.ศ. 1934–1937 สโมสรลีชเทินชไตน์เป็นพันธมิตรกับสมาคมฟุตบอลเซนต์กอลเลนคันโตนัล ซึ่งได้มีการแข่งขันระหว่างสโมสรลีชเทินชไตน์ด้วยกันเอง เรียกว่า ลีชเทินชไตน์แชมเปียน โดยสโมสร Triesen เคยชนะเลิศรายการนี้ใน ค.ศ. 1934, 1935 และ 1937 ส่วนในยุคของลีชเทินชไตน์ฟุตบอลคัพ วาดุซเป็นสโมสรที่ชนะเลิศฟุตบอลคัพนี้มากที่สุด โดยชนะเลิศ 15 จาก 16 ครั้งหลังสุด สโมสร สโมสร ระดับลีกปัจจุบัน สนาม ความจุ FC Balzers 5 - Swiss 2. Liga Interregional Sportplatz Rheinau 2,000 USV Eschen/Mauren 4 - Swiss 1. Liga Sportpark Eschen-Mauren 2,000 FC Ruggell 6 - Swiss 2. Liga Freizeitpark Widau 500 ชาน 8 - Swiss 4. Liga Sportanlage Rheinwiese 1,500 FC Triesen 8 - Swiss 4. Liga Sportanlage Blumenau 2,100 FC Triesenberg 7 - Swiss 3. Liga Sportanlage Leitawies 800 วาดุซ 2 - สวิสแชลเลนจ์ลีก Rheinpark Stadion 7,584 อ้างอิง
รอบแพ้คัดออกของยูฟ่าแชมเปียนส์ลีก ฤดูกาล 2007–08 เป็นการแข่งขันที่จะเริ่มต้นในวันที่ 19 กุมภาพันธ์ ค.ศ. 2008 กับรอบแพ้คัดออกรอบแรก และสิ้นสุดในวันที่ 21 พฤษภาคม ค.ศ. 2008 กับ นัดชิงชนะเลิศ ที่ สนามกีฬาลุจนีกี ใน มอสโก, ประเทศรัสเซีย, ที่จะตัดสินหาทีมแชมเปียนส์ของ ยูฟ่าแชมเปียนส์ลีก ฤดูกาล 2007–08. เวลาคือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, are in parentheses). ทีมที่ผ่านเข้ารอบ ความหมายของสัญลักษณ์สี ทีมวางในการจับสลากรอบ 16 ทีมสุดท้าย ไม่ได้เป็นทีมวางในการจับสลากรอบ 16 ทีมสุดท้าย กลุ่ม แชมป์กลุ่ม รองแชมป์กลุ่ม A โปร์ตู ลิเวอร์พูล B เชลซี ชัลเคอ 04 C เรอัลมาดริด โอลิมเบียโกส D มิลาน เซลติก E บาร์เซโลนา ลียง F แมนเชสเตอร์ยูไนเต็ด โรมา G อินแตร์นาซีโอนาเล เฟแนร์บาห์แช H เซบิยา อาร์เซนอล สายการแข่งขัน รอบแพ้คัดออกรอบแรก การจับสลากสำหรับรอบแพ้คัดออกรอบแรกของยูฟ่าแชมเปียนส์ลีก ฤดูกาล 2007–08 ได้จัดขึ้นเมื่อวันที่ 21 ธันวาคม ค.ศ. 2007 ณ เวลา 12:00 CET in Nyon, Switzerland. นัดแรกของรอบแพ้คัดออกรอบแรกจะลงเล่นในวันที่ 19 กุมภาพันธ์ และ 20 กุมภาพันธ์ ค.ศ. 2008, ในขณะที่นัดที่สองจะลงเล่นในวันที่ 4 มีนาคม และ 5 มีนาคม ค.ศ. 2008. ในกรณีของเกม อินแตร์นาซีโอนาเล และ ลิเวอร์พูล ได้จัดขึ้นเมื่อวันที่ 11 มีนาคม, เนื่องมาจาก สนามกีฬาแข่งขันชนกัน กับแมตช์ระหว่าง มิลาน และ อาร์เซนอล. เลกแรก ---- ---- ---- ---- ---- ---- ---- เลกที่สอง รวมผลสองนัด อาร์เซนอล ชนะ 2–0. ---- รวมผลสองนัด บาร์เซโลนา ชนะ 4–2. ---- รวมผลสองนัด เฟแนร์บาห์แช 5–5 เซบิยา. เฟแนร์บาห์แช ชนะลูกโทษ 3–2. ---- รวมผลสองนัด แมนเชสเตอร์ยูไนเต็ด ชนะ 2–1. ---- รวมผลสองนัด ชัลเคอ 1–1 โปร์ตู. ชัลเคอ ชนะลูกโทษ 4–1. ---- รวมผลสองนัด โรมา ชนะ 4–2. ---- รวมผลสองนัด เชลซี ชนะ 3–0. ---- รวมผลสองนัด ลิเวอร์พูล ชนะ 3–0. รอบก่อนรองชนะเลิศ การจับสลากสำหรับรอบก่อนรองชนะเลิศ, รอบรองชนะเลิศ และรอบชิงชนะเลิศได้จัดขึ้นไปเมื่อวันศุกร์ที่ 14 มีนาคม ค.ศ. 2008 ณ 13:00 CET ในนียง ประเทศสวิตเซอร์แลนด์. การจับสลากได้ดำเนินการโดยเลขานุการทั่วไปยูฟ่า เดวิด เทย์เลอร์ และ รินาต ดาซาเยฟ, ทูตสำหรับ นัดชิงชนะเลิศ ในกรุงมอสโก. ไม่เหมือนกับรอบแพ้คัดออกรอบแรก, ทีมที่มาจากกลุ่มเดียวกันหรือประเทศเดียวกันจะไม่ถูกจับสลากมาพบกันเองตั้งแต่รอบก่อนรองชนะเลิศเป็นต้นไป. เลกแรกของรอบก่อนรองชนะเลิศจะลงเล่นในวันที่ 1 เมษายน และ 2 เมษายน, ในขณะที่เลกที่สองจะลงเล่นในวันที่ 8 เมษายน และ 9 เมษายน ค.ศ. 2008. เลกแรก ---- ---- ---- เลกที่สอง รวมผลสองนัด ลิเวอร์พูล ชนะ 5–3. ---- รวมผลสองนัด เชลซี ชนะ 3–2. ---- รวมผลสองนัด แมนเชสเตอร์ยูไนเต็ด ชนะ 3–0. ---- รวมผลสองนัด บาร์เซโลนา ชนะ 2–0. รอบรองชนะเลิศ เลกแรกของรอบรองชนะเลิศจะลงเล่นในวันที่ 22 เมษายน และ 23 เมษายน, ในขณะที่เลกที่สองจะลงเล่นในวันที่ 29 เมษายน และ 30 เมษายน ค.ศ. 2008. เลกแรก ---- เลกที่สอง รวมผลสองนัด แมนเชสเตอร์ยูไนเต็ด ชนะ 1–0. ---- รวมผลสองนัด เชลซี ชนะ 4–3. รอบชิงชนะเลิศ ยูฟ่าแชมเปียนส์ลีก นัดชิงชนะเลิศ 2008 ได้ลงเล่นในวันที่ 21 พฤษภาคม ค.ศ. 2008 ที่ สนามกีฬาลุจนีกี ใน มอสโก, ประเทศรัสเซีย. หมายเหตุ อ้างอิง รอบแพ้คัดออก
วัดภาษี เป็นวัดตั้งอยู่ในแขวงคลองตันเหนือ เขตวัฒนา กรุงเทพมหานคร วัดสร้างเมื่อปี พ.ศ. 2390 โดยกำนันเพชร ซึ่งได้ตั้งด่านเก็บค่าหัวนาจากพ่อค้าที่ขนสินค้ามาทางเรือเพื่อนำมาขายในบางกอก ได้นำเงินนี้มาสร้างวัด จึงเรียกว่า วัดภาษี ต่อมากลายเป็นวัดร้าง ทางราชการจึงใช้พื้นที่ป่าช้าท้ายวัดเป็นแดนประหารชีวิตนักโทษฉกรรจ์ นักโทษคนสุดท้ายที่ถูกประหารชีวิตด้วยการตัดคอก็คือ บุญเพ็งหีบเหล็ก ที่เป็นข่าวโด่งดังเมื่อปี พ.ศ. 2461 ทางวัดได้ปั้นรูปจำลองของบุญเพ็ง หีบเหล็ก ไว้ด้วย กิจกรรมและบทบาทในปัจจุบัน ปัจจุบันวัดภาษีเปิดสอนพระพุทธศาสนาวันอาทิตย์ เป็นสถานที่ศึกษาของศูนย์การศึกษานอกระบบและการศึกษาตามอัธยาศัย (กศน.) รวมถึงเป็นสถานที่ประกอบกิจกรรมสวดมนต์ ปฏิบัติธรรม และการเทศนาธรรมในวันธรรมสวนะ นอกจากนี้ยังมีการจัดโครงการไถ่ชีวิตโค กระบือเป็นประจำ ในช่วงเดือนมิถุนายนของทุกปี ประมาณวันที่ 13–15 วัดภาษีจะจัดกิจกรรมรำลึกถึง พุ่มพวง ดวงจันทร์ นักร้องลูกทุ่งชื่อดัง เนื่องจากเคยจำพรรษาที่วัดแห่งนี้ โดยภายในวัดมีหุ่นรูปเหมือนของคุณแม่พุ่มพวงจัดแสดงไว้ด้วย สถาปัตยกรรม ลักษณะสถาปัตยกรรมของวัดภาษีมีความหลากหลาย โดยซุ้มประตูหน้าวัดเป็นศิลปะล้านนา ภายในวัดมีศาลาพุทธคยาขนาดใหญ่ที่ได้รับอิทธิพลจากศิลปะอินเดีย รวมถึงหอระฆังที่ออกแบบในลักษณะศิลปะประยุกต์ อ้างอิง ภาษี
มังคุด เป็นชื่อพายุหมุนเขตร้อนในรายชื่อชุดที่ 1 ลำดับที่ 26 ของมหาสมุทรแปซิฟิกตะวันตกฝั่งเหนือ ส่งโดยประเทศไทย ชื่อพายุในลำดับนี้แต่แรกเริ่มเคยใช้ชื่อ ทุเรียน (') มาก่อน แต่ถูกถอนออกไปในฤดูพายุไต้ฝุ่นแปซิฟิก พ.ศ. 2549 พายุมังคุดนั้นอาจหมายถึง พายุโซนร้อนมังคุด (พ.ศ. 2556) ( T1310, 10W, กีโก) – เป็นพายุที่มีผลกระทบต่อประเทศเวียดนาม และประเทศจีน ในช่วงต้นเดือนสิงหาคม จึงทำให้มีผู้เสียชีวิตประมาณ 4 ราย พายุไต้ฝุ่นมังคุด (พ.ศ. 2561) ( T1822, 26W, โอมโปง) – เป็นพายุซูเปอร์ไต้ฝุ่นระดับ 5 ที่มีผลกระทบต่อประเทศฟิลิปปินส์ และประเทศจีน ในช่วงกลางเดือนกันยายน จึงทำให้มีผู้เสียชีวิตประมาณ 134 ราย มังคุด ถูกถอนออกจากรายชื่อหลังฤดูพายุไต้ฝุ่นแปซิฟิก พ.ศ. 2561 และแทนที่ด้วยชื่อ กระท้อน (') ในฤดูพายุไต้ฝุ่นแปซิฟิก พ.ศ. 2567 ต่อมาก็ถูกถอนออกไปอีกครั้งในฤดูพายุไต้ฝุ่นแปซิฟิก พ.ศ. 2567 Storm Mangkhut 2013-08-07 |พายุโซนร้อนมังคุด (พ.ศ. 2556) ขณะมีกำลังแรงสูงสุดเมื่อวันที่ 7 สิงหาคม พ.ศ. 2556 Mangkhut 2018-09-12 |พายุไต้ฝุ่นมังคุด (พ.ศ. 2561) ขณะมีกำลังแรงสูงสุดเมื่อวันที่ 12 กันยายน พ.ศ. 2561 มังคุด มังคุด
บทความวิกิพีเดียต้องการแหล่งข้อมูลตีพิมพ์ที่น่าเชื่อถือ ที่รองรับสารสนเทศที่นำเสนรอในบทความโดยตรง เมื่อคุณทราบวิธีการเพิ่มแหล่งข้อมูลลงในบทความแล้ว แต่แหล่งข้อมูลใดบ้างที่น่าใช้ คำว่า 'แหล่งข้อมูล' ในวิกิพีเดียมี 3 ความหมาย ได้แก่ ตัวงานเอง (เช่น เอกสาร บทความ งานวิจัยหรือหนังสือ), ผู้สร้างสรรค์งาน (เช่น ผู้เขียน) และผู้เผยแพร่งาน (ตัวอย่างเช่น สำนักพิมพ์มหาวิทยาลัยเคมบริดจ์) ทั้งหมดเป็นปัจจัยตัดสินความน่าเชื่อถือ เป็นกฎทั่วไปว่า แหล่งข้อมูลที่น่าเชื่อถือมากกว่าย่อมมีบุคคลร่วมในการตรวจสอบข้อเท็จจริง วิเคราะห์ประเด็นทางกฎหมาย และวิเคราะห์ทบทวนงานในสิ่งพิมพ์เผยแพร่มากกว่า สิ่งพิมพ์เผยแพร่วิชาการและมีพิชญพิจารณ์ (peer review) เป็นแหล่งข้อมูลที่น่าเชื่อถือมากที่สุด แหล่งข้อมูลที่น่าเชื่อถืออย่างอื่นเช่น ตำราระดับมหาวิทยาลัย หนังสือพิมพ์ที่จัดพิมพ์โดยสำนักพิมพ์ที่มีชื่อเสียงดี นิตยสาร วารสาร และหนังสือพิมพ์กระแสหลัก สื่อที่พิมพ์เอง คือ สื่อที่ผู้เขียนและผู้เผยแพร่เป็นบุคคลเดียวกัน เช่น เว็บไซต์ส่วนตัว หนังสือ สิทธิบัตร วิกิเปิด บล็อกส่วนบุคคลหรือกลุ่ม และทวีตปกติยอมรับเป็นแหล่งข้อมูลไม่ได้ มีข้อยกเว้นทั่วไปว่าผู้เขียนนั้นเป็นผู้เชี่ยวชาญมีผู้นับถือและมีประวัติเคยพิมพ์เผยแพร่ผลงานในสำนักพิมพ์บุคคลที่สามในเรื่องนั้นแล้ว กรณีนี้ งานที่พิมพ์เอง อาจ ถือว่าน่าเชื่อถือสำหรับหัวข้อนั้น (หัวข้อเดียว ไม่รวมหัวข้ออื่น) แต่ถึงอย่างไรก็ควรใช้สิ่งพิมพ์เผยแพร่บุคคลที่สามตามเดิม การใช้แหล่งที่มานั้นยังขึ้นอยู่กับบริบทด้วย แหล่งที่มาที่น่าเชื่อถือสำหรับเนื้อหาประเภทหนึ่งอาจไม่น่าเชื่อถือสำหรับเนื้อหาอีกประเภทหนึ่ง คุณควรพยายามหาแหล่งที่มาที่ดีที่สุดเท่าที่จะหาได้สำหรับสารสนเทศที่คุณมี สำหรับสารสนเทศเกี่ยวกับบุคคลที่ยังมีชีวิตอยู่ ให้ใช้เฉพาะแหล่งที่มาที่น่าเชื่อถือที่สุดเท่านั้น ในบางโอกาสเท่านั้นที่แหล่งที่มาที่พิมพ์เองสามารถใช้อ้างอิงตัวเองได้ เหล่านี้เป็นแนวปฏิบัติทั่วไป แต่หัวข้อแหล่งที่มาที่น่าเชื่อถือเป็นเรื่องซับซ้อน และนำมาลงในหน้านี้หมดไม่ได้ คุณสามารถศึกษาเพิ่มเติมได้ที่ การพิสูจน์ยืนยันได้ และ แหล่งข้อมูลที่น่าเชื่อถือ
วัดสนามเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลปากเกร็ด อำเภอปากเกร็ด จังหวัดนนทบุรี ริมแม่น้ำเจ้าพระยา มีท่าเรือสามารถข้ามไปยังเกาะเกร็ดได้ ตรงข้ามกับวัดปรมัยยิกาวาส วัดน่าจะสร้างขึ้นในสมัยหลังขุดคลองลัดเกร็ด เดิมชื่อ วัดสนาม เมื่อพม่าบุกยึดนนทบุรี วัดได้กลายเป็นวัดร้างและได้ตั้งเป็นวัดใหม่เมื่อ 24 มีนาคม พ.ศ. 2372 และได้รับพระราชทานวิสุงคามสีมาเมื่อ 12 เมษายน พ.ศ. 2412 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาพระราชทานผ้ากฐินหลวงวัดรามัญในนนทบุรี 4 วัด ซึ่งรวมถึงวัดนี้ด้วย ในปัจจุบัน พระปลัดประสิทธิ ถาวระมฺโม (อาจารย์ประสิทธิ หินนท์) ได้รับการแต่งตั้งให้ดำรงตำแหน่งเจ้าอาวาสวัดสนามเหนือเมื่อวันที่ 11 มกราคม พ.ศ. 2555 อาคารเสนาสนะของวัด คือ โบสถ์ ลานพระพุทธรูปใต้ต้นโพธิ์ มีพระพุทธรูปปางเกศธาตุที่มีอายุมากกว่า 400 ปี วัดมีพระศรีจุฬามณีเจดีย์ เป็นเจดีย์เหลี่ยมย่อมุมไม้สิบสองอยู่กลางสระน้ำ สร้างเมื่อ พ.ศ. 2429 สูง 16 เมตร เป็นเจดีย์ทรงมอญ นอกจากนั้นยังมีพิพิธภัณฑ์หอศิลป์วัดสนามเหนือ ในช่วงวันเสาร์-อาทิตย์ มีตลาดนัดบริเวณวัด อ้างอิง สนามเหนือ สนามเหนือ
วัดรวก เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลบางพึ่ง อำเภอพระประแดง จังหวัดสมุทรปราการ วัดรวกมีชื่อเสียงด้านวัตถุมงคลอย่างพระปิดตาและเหรียญหลวงพ่อสาย ประวัติ วัดสร้างขึ้นเมื่อประมาณ พ.ศ. 2300 คาดว่าที่ตั้งเดิมเป็นปาไม้รวก จึงได้ใช้ชื่อนี้ วัดรวกได้รับพระราชทานวิสุงคามสีมาเมื่อประมาณ พ.ศ. 2320 ได้ผูกพัทธสีมาเมื่อประมาณ พ.ศ. 2320 แต่เดิมบริเวณนี้ก็น่าจะเป็นวัดที่สร้างขึ้นตั้งแต่สมัยขอมเรืองอำนาจ จนชาวมอญอพยพมาอาศัยอยู่ที่นครเขื่อนขันธ์ ได้ทำนุบำรุงรวมถึงสร้างเสาหงส์ขึ้นเป็นสัญลักษณ์ด้วย วัดรวกมีชื่อเสียงด้านวัตถุมงคล มีพระปิดตาและเหรียญหลวงพ่อสาย นอกจากนั้นมีการรักษาโรคต่าง ๆ ด้วยวิชาแพทย์แผนโบราณโดยเฉพาะโรคเกี่ยวกับกระดูกด้วยยาหม้อและต่อกระดูก ในยุคหลวงพ่อสายเป็นเจ้าอาวาส มีการปฏิสังขรณ์ของเก่าที่ชำรุดให้สมบูรณ์ และสร้างกุฏิ ศาลาการเปรียญ โรงเรียนประชาบาล และได้อบรมสั่งสอนศีลธรรมแก่ชาวบ้าน รวมถึงท่านยังช่วยรักษาชาวบ้านด้วยแพทย์แผนโบราณ อาคารเสนาสนะ ภายในวัดมีอาคารเสนาสนะ ได้แก่ พระอุโบสถสร้างเมื่อ พ.ศ. 2502 กุฎีสงฆ์ จำนวน4 หลัง เป็นอาคารไม้และครึ่งตึกครึ่งไม้ หอสวดมนต์ เป็นอาคารไม้ ศาลาการเปรียญคอนกรีต 2 ชั้น พระประธานในอุโบสถและพระประจำทิศในอุโบสถ สร้างด้วยศิลาแลงบุทองเป็นพระพุทธรูปของเก่า พระปิดตา พระปิดตาวัดรวกเริ่มมีมาตั้งแต่สมัยเจ้าอาวาสองค์แรก คือ พระครูดำ ท่านเป็นสหธรรมมิกกับท่านสมภารบัว วัดบางหัวเสือ ท่านนิมนต์หลวงปู่บัวให้มาช่วยสร้างเสนาสนะ หลวงปู่บัวท่านจึงเดินทางมาจำพรรษาที่วัดรวกช่วงเวลาหนึ่ง ราวปี พ.ศ. 2390 ท่านได้เทหล่อพระปิดตาพิมพ์นั่งยองขึ้นมา เป็นพระเนื้อตะกั่วผสมปรอทแบบพระปิดตามหาอุด แล้วได้แจกจ่ายชาวบ้าน ส่วนหนึ่งได้นำไปบรรจุไว้ในเจดีย์ของวัดรวก จนในช่วงสงครามอินโดจีน ราวปี พ.ศ. 2484–2485 เจดีย์เกิดพังทลายทำให้พระเครื่องที่บรรจุไว้ภายในจึงแตกออกมา เจ้าอาวาสในขณะนั้นคือ หลวงพ่อสาย ได้รวบรวมและแจกจ่ายแก่ทหารและตำรวจที่ไปสู้รบ ปรากฏผู้ได้รับเกิดแคล้วคลาดปลอดภัยกันทุกคน จึงเป็นที่เลื่องลือ มีการสร้างพระปิดตามากกว่า 40–50 พิมพ์ แต่ละพิมพ์สร้างเพียงหลักสิบ พิมพ์ออกแบบสองแบบคือ พิมพ์นั่งยองและพิมพ์กระปุกตังฉ่าย โดยรวมเรียกว่า พระปิดตานั่งยองหลวงปู่บัววัดรวก มีการสร้างจนถึงปัจจุบัน มีพุทธคุณ ด้านคงกะพันชัดเจน และแคล้วคลาด มีประสบการณ์มากมายมาช้านาน อ้างอิง รวก รวก
วัดกลางเกร็ด เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านปากด่าน ตำบลบางตลาด อำเภอปากเกร็ด จังหวัดนนทบุรี อยู่ในพื้นที่ราบลุ่มริมแม่น้ำลัดเกร็ด ไม่ไกลจากวัดสนามเหนือ ประวัติ วัดสร้างขึ้นในสมัยอยุธยาตอนปลาย สันนิษฐานว่าวัดนี้น่าจะสร้างขึ้นมาตั้งแต่ครั้งที่สมเด็จพระที่นั่งท้ายสระทรงโปรดฯ ให้ขุดคลองลัดนี้ในสมัยอยุธยา พม่ายึดเมืองนนทบุรีได้และมาตั้งค่ายอยู่ที่หลังวัดกลางเกร็ด เพื่อรวบรวมพลไปตีกรุงศรีอยุธยา เมื่อกรุงศรีอยุธยาเสียแก่พม่า เมื่อ พ.ศ. 2310 พม่าได้มายึดด่านปากเกร็ดเป็นด่านตรวจจับคนไทยที่ผ่านด่านนี้ วัดกลางเกร็ดจึงถูกทิ้งร้างไประยะหนึ่ง จนสมเด็จพระเจ้ากรุงธนบุรีทรงโปรดเกล้าฯ ให้คนมอญตั้งบ้านเรือนอยู่ที่บ้านปากเกร็ดใกล้ด่านปากเกร็ด วัดกลางเกร็ดจึงได้รับการดูแลจากคนมอญ ต่อมาคนไทยได้เข้ามาทำหน้าที่รักษาด่านและมาตั้งบ้านเรือนอยู่ที่บ้านปากด่านบริเวณปากคลองลัดเกล็ดด้านใต้จำนวนมาก ได้ร่วมกันปฏิสังขรณ์และทำบุญที่วัด จึงมีคนไทยมากกว่าคนมอญ วัดได้รับพระราชทานวิสุงคามสีมาเมื่อ พ.ศ. 2332 อาคารเสนาสนะและโบราณวัตถุ พระอุโบสถมีหน้าบันไม้แกะสลักลายก้านขด พระประธานที่อยู่ภายในพระอุโบสถ เป็นพระพุทธรูปปางมารวิชัยที่มีขนาดหน้าตัก 3 ศอกคืบ มีหอไตรกลางน้ำฝีมือช่างท้องถิ่น พระพุทธรูปสำคัญของวัด คือ พระพุทธไสยาสน์ หรือ หลวงพ่อพระนอน เดิมประดิษฐานอยู่กลางแจ้ง เป็นพระพุทธรูปเก่าไม่ปรากฏว่าสร้างในสมัยใด ต่อมาชำรุดทรุดโทรมมากจึงได้มีการบูรณะขึ้นใหม่ทั้งองค์ พระพุทธไสยาสน์องค์ปัจจุบันประดิษฐานอยู่ในวิหาร ประทับนอนสีหไสยาสน์ พระพาทาและพระกรพับขึ้นตั้งรับพระเศียรอยู่หน้าพระเขนย พระหัตถ์ขวารองรับพระเศียรอยู่บนพระเขนย กลวงฝ่าพระบาทมีรูปจักร อ้างอิง กลางเกร็ด
วัดบางน้ำวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 4 บ้านบางน้ำวน ตำบลบางโทรัด อำเภอเมืองสมุทรสาคร จังหวัดสมุทรสาคร เจ้าอาวาสองค์ปัจจุบันคือ พระครูสาครวชิรธาดา (พระอาจารย์แดง) วัตถุมงคลของหลวงปู่รอดยังได้รับความนิยม ประวัติ วัดสร้างขึ้นประมาณ พ.ศ. 2357 เมื่อชาวรามัญได้โยกย้ายมาอยู่ตำบลนี้ ได้สร้างวัดขึ้นเป็นที่บำเพ็ญกุศล เจ้าอาวาสองค์แรกคือหลวงพ่อแค เจ้าอาวาสองค์ต่อมาคือหลวงพ่อรอด พุทธสฺณโท ในยุคนี้มีการสร้างถาวรวัตถุหลายอย่าง เช่น พ.ศ. 2461 สร้างพระอุโบสถ พ.ศ. 2464 สร้างศาลาการเปรียญ พ.ศ. 2473 สร้างศาลาปูนหน้าวัด พ.ศ. 2478 สร้างมณฑปพระบาท อาคารเสนาสนะ พระอุโบสถมีหลังคามุงเครื่องไม้กระเบื้องซีเมนต์ ซ้อนกัน 3 ตับ เครื่องลำยองช่อฟ้า ใบระกา หางหงส์ไม้แกะสลักประดับกระจก หน้าบันทั้งสองด้านเป็นรูปเทพนม ประดับตกแต่งด้วยลายก้านขด ปิดทองประดับกระจก ด้านล่างมีลายกระจังและประจำยามรองรับ หน้าบันปีกนกเป็นรูปลายก้านขด มีสาหร่ายรวงผึ้งด้านล่าง บานประตูของพระอุโบสถเป็นไม้แกะสลักลายก้านขด ตรงกลางเป็นลายเทพนม แทรกภาพสัตว์ต่าง ๆ พระประธานเป็นพระพุทธรูปปูนปั้นปางมารวิชัย รอบอุโบสถมีใบเสมาปักอยู่บนแท่นฐาน ลักษณะเป็นหินทรายแดงขนาดเล็ก มีกำแพงแก้วล้อมรอบ ซุ้มประตูมียอดคล้ายเจดีย์ จำนวน 3 ยอดติดต่อกัน ยอดตรงกลางมีขนาดสูงสุด เจดีย์ตั้งอยู่หน้าวัด เป็นเจดีย์ทรงรามัญ 2 องค์ และเจดีย์ย่อมุมไม้สิบสองขนาดเล็กจำนวน 2 องค์ มีเสาหงส์ทำจากไม้ ตัวหงส์บนยอดเสาเป็นหงส์แกะจากไม้ประดับกระจกสี อ้างอิง บางน้ำวน บางน้ำวน
ภาพเปรียบเทียบสมองปกติ (ซ้าย) กับสมองผู้ป่วยอัลไซเมอร์ (ขวา) โรคอัลไซเมอร์ เป็นโรคการเสื่อมของระบบประสาทเรื้อรังที่ปกติเริ่มต้นช้า ๆ และค่อย ๆ มีอาการหนักขึ้นตามเวลา เป็นภาวะสมองเสื่อม (ในภาพฝั่งขวา) ที่พบได้บ่อยที่สุดคือประมาณ 60–70% อาการเริ่มแรกที่พบบ่อยที่สุดได้แก่ การจำเหตุการณ์ปัจจุบันไม่ค่อยได้ เมื่อโรคลุกลามมากขึ้น อาการอาจมีปัญหาเรื่องการใช้ภาษา ความงุนงงสับสน (รวมทั้งหลงทางง่าย) อารมณ์แกว่ง เสียแรงจูงใจ ไม่ดูแลตนเองและมีปัญหาพฤติกรรม เมื่ออาการของบุคคลเสื่อมลง ผู้ป่วยมักปลีกตัวออกจากครอบครัวและสังคม การทำงานของร่างกายจะค่อย ๆ เสื่อมลงจนนำไปสู่การเสียชีวิตในที่สุด แม้การลุกลามของโรคอาจมีความเร็วแตกต่างกันได้ แต่อายุคาดหมายการคงชีพตรงแบบหลังวินิจฉัยแล้วอยู่ที่ 3 ถึง 9 ปี ยังไม่ค่อยเข้าใจสาเหตุของโรคอัลไซเมอร์ดีนัก ความเสี่ยงประมาณ 70% เชื่อว่าได้รับมาจากบิดามารดาของผู้ป่วยโดยปกติเกี่ยวข้องกับหลายยีน ปัจจัยเสี่ยงอื่นได้แก่ประวัติได้รับบาดเจ็บที่ศีรษะ โรคซึมเศร้าและความดันโลหิตสูง กระบวนการของโรคสัมพันธ์กับพลาก (plaque) และนิวโรไฟบริลลารีแทงเกิล (neurofibrillary tangle) ในสมอง การวินิจฉัยที่เป็นไปได้อาศัยประวัติความเจ็บป่วยและการทดสอบการรู้ กับการถ่ายภาพทางการแพทย์และการตรวจเลือดเพื่อแยกสาเหตุที่เป็นไปได้อย่างอื่น ไม่มีการรักษาใดหยุดหรือชะลอการลุกลามของโรค แม้การรักษาบางอย่างอาจลดอาการได้ชั่วคราว ผู้ป่วยจำเป็นต้องพึ่งพาขอความช่วยเหลือผู้ป่วยมากขึ้นเรื่อย ๆ และมักเป็นภาระแก่ผู้ดูแล ความกดดันนี้อาจรวมถึงส่วนสังคม จิตวิทยา กายภาพและเศรษฐกิจ โปรแกรมออกกำลังกายอาจเป็นประโยชน์เกี่ยวกับความสามารถในการประกอบกิจวัตรประจำวันและอาจสามารถปรับปรุงผลลัพธ์ของโรคได้ ปัญหาพฤติกรรมหรือโรคจิตเนื่องจากภาวะสมองเสื่อมมักรักษาด้วยยารักษาโรคจิต แต่ปกติไม่แนะนำ เพราะมีประโยชน์น้อยและเพิ่มความเสี่ยงต่อการเสียชีวิตก่อนวัย (อ่านต่อ...) บทความคัดสรรก่อนหน้านี้: ตารางธาตุ – ไข้หวัดใหญ่ – บีเอ็นเคโฟร์ตีเอตที่เก็บถาวร – บทความคัดสรรอื่น ๆ
บทความชีวประวัติเกี่ยวกับบุคคลของไทยจำนวนมากอ้างอิงจากราชกิจจานุเบกษาอย่างเดียวหรือเป็นส่วนใหญ่ แม้ว่าราชกิจจานุเบกษาถือเป็นแหล่งอ้างอิงที่ใช้ยืนยันเหตุการณ์ที่บันทึกในนั้นได้ แต่เมื่อนำมาใช้ในวิกิพีเดียจะขัดต่อหลักการและระเบียบหลายอย่าง ราชกิจจานุเบกษาเป็นแหล่งอ้างอิงปฐมภูมิ เหตุผลที่นำมาใช้อ้างอิงได้ไม่ดีนักเป็นเพราะราชกิจจานุเบกษามีความจำเป็นตามหน้าที่ต้องรายงานทุกอย่างที่เกิดขึ้นโดยไม่สามารถคัดกรองได้ จึงไม่สามารถบอกได้แน่ว่าสิ่งที่เกิดขึ้นนั้นมีความสำคัญหรือจำเป็นถึงขั้นต้องเขียนรวบรวมอยู่ในสารานุกรมหรือไม่ การอ้างราชกิจจานุเบกษาในลักษณะนี้ควรเปลี่ยนเป็นแหล่งอ้างอิงทุติยภูมิให้หมด หรืออย่างน้อยต้องใช้อ้างอิงประเด็นเล็กน้อยที่หาแหล่งอ้างอิงอื่นไม่ได้เท่านั้น ราชกิจจานุเบกษาไม่ได้เล่าประวัติบุคคล เพียงแต่บอกว่าบุคคลนั้นได้ตำแหน่งอะไร ได้เครื่องราชอะไร ไม่สามารถบอกชีวประวัติบุคคลตั้งแต่เกิดจนตายได้ ดังนั้นเนื้อหาทั้งหลายที่เขียนขึ้นโดยอ้างอิงราชกิจจานุเบกษาอย่างเดียวจึงเสมือนกับหนังสือที่ปลวกแทะ เหลือเป็นบางหน้า แต่กระดาษส่วนใหญ่หายไป แล้วมีตาสีตาสามาแต่งใหม่เข้าไป ซึ่งถ้าส่วนที่ประมวลขึ้นมาใหม่นั้นไม่มีแหล่งอ้างอิงย่อมถือว่าบทความนั้นไม่ผ่านเกณฑ์การพิสูจน์ยืนยันได้ ผู้เขียนมองว่าการอ้างอิงหนังสืองานศพ (ถ้าไม่เป็นการอวยเกินไป หรือผู้แต่งมีเอี่ยวกับผู้ตาย) ก็น่าใช้มากกว่าราชกิจจานุเบกษาในทำนองนี้ จากข้อ 2 ผู้เขียนมองว่าผู้ใช้บางคนในวิกิพีเดียเข้าใจจุดประสงค์ของโครงการผิด คือ ไม่ได้รวบรวมเนื้อหาจากแหล่งอื่น แต่เป็นผู้รวบรวมด้วยตัวเองและมาโพสต์ในโครงการแห่งนี้ สังเกตได้จากเหตุผลที่อ้างเวลาถูกแจ้งลบ เช่น อย่าลบเพราะข้อมูลเป็นความจริง หรือ ขอใช้พื้นที่นี้เผยแพร่ให้ผู้อื่นรู้จัก (ซึ่งก็น่าแปลกว่าถ้าเป็นบุคคลที่มีกิตติคุณต่าง ๆ มากมายจึงไม่มีการบอกเล่าที่อื่น) ปัญหาที่มีอยู่ต่อไปคือว่าบทความจำนวนน่าจะมาก (ผู้เขียนไม่ทราบจำนวนเช่นกัน) ที่อ้างอิงแต่ราชกิจจานุเบกษาแต่อย่างเดียวหรือเป็นส่วนใหญ่ ซึ่งขัดต่อนโยบายการพิสูจน์ยืนยันได้ (WP:V) และความสำคัญของบทความ (WP:NOTE) ควรดำเนินการอย่างไรต่อไป เนื่องจาก WP:V เป็นนโยบายทำให้เป็นเส้นที่ไม่สามารถข้ามไปได้ แต่ความตระหนักในเรื่องนี้ยังค่อนข้างต่ำ ควรจะดำเนินการอย่างไรดี ลบหมู่หรือ รวมกับบทความอื่นหรือ แต่ที่แน่ ๆ ปัญหาตามมาแน่นอนเพราะผู้ใช้ที่มากประสบการณ์บางคนก็ยังไม่ตระหนักถึงปัญหานี้ ถ้ามีผู้เสนอแนะหาทางออกให้ย่อมเป็นคุณแก่โครงการแห่งนี้ต่อไป
ข้าวกั๊นจิ๊น ข้าวเงี้ยว หรือ จิ๊นส้มเงี้ยว เป็นอาหารไทยภาคเหนือ มีลักษณะเป็นข้าวสวยคลุกเลือดหมูสดห่อในใบตองในลักษณะเดียวกับแหนม บางสูตรไม่ใส่เนื้อสับ แต่ใส่เลือดคลุกเคล้ากับข้าวอย่างเดียว นำมารับประทานกับน้ำมันกระเทียม หอมแดง แตงกวา และพริกทอด อาหารประเภทนี้นิยมรับประทานเป็นอาหารกลางวัน หรือ ข้าวตอน ในสูตรดั้งเดิมมักใช้วัวทำ แต่ปัจจุบันผู้คนไม่ค่อยกินเนื้อวัวกันแล้ว จึงดัดแปลงมาใช้เนื้อหมูแทน ที่มา ข้าวกั๊นจิ๊นเป็นอาหารที่ได้รับอิทธิพลมาจากชาวไทใหญ่ซึ่งนิยมรับประทานข้าวเจ้า (ข้าวสวย) ต่างจากกลุ่มชาติพันธุ์ไทกลุ่มอื่นที่มักรับประทานข้าวนึ่ง (ข้าวเหนียว) ในบางครั้งเรียกข้าวกั๊นจิ๊นว่า 'ข้าวเงี้ยว' เพราะเป็นอาหารของชาวไทใหญ่ ในอดีตชาวล้านนามักจะเรียกชาวไทใหญ่ว่า 'เงี้ยว' ซึ่งมีนัยของการดูถูกชาติพันธุ์ว่า เป็นชนชาติที่เจ้าเล่ห์ คบไม่ได้ ส่วนคำว่า กั๊น ในคำเมืองหมายถึง นวด บีบ หรือคั้น เพราะขั้นตอนการทำนั้นต้องนวดข้าวให้เข้ากับเลือดด้วย ส่วน จิ๊น ก็คือเนื้อสัตว์ ส่วนผสม ข้าวกั๊นจิ๊นมีส่วนผสมคือ ข้าวสวย หมูสับ เลือดหมู นำมาคลุกเคล้าให้เข้ากัน จากนั้นใส่หนังหมูต้ม มะเขือส้ม เกลือป่น น้ำปลา น้ำมันหอมเจียว ทำให้อาหารมีรสชาติเค็มและหวานเล็กน้อย เมื่อคลุกเคล้าเข้ากันดีแล้วจึงนำไปห่อใบตอง โดยใช้ใบตองแผ่นใหญ่ ๆ ซ้อนกัน 2 ชั้น ห่อข้าวที่คลุกเป็นทรงเตี้ย ๆ คล้ายห่อหมกแล้วกลัดด้วยไม้กลัด นำมานึ่งจนเสร็จ แล้วนำกระเทียมเจียว พริกแห้ง หัวหอมแดงซอย และแตงกวาหั่น แต่งเป็นเครื่องเคียง อ้างอิง ข้าวกั๊นจิ๊น
โอลิเวีย คัลโป (5 พฤษภาคม พ.ศ. 2535) เป็นนักแสดง นางแบบ และนางงามชาวอเมริกันผู้ครองตำแหน่ง มิสยูเอสเอ 2012 และ นางงามจักรวาล 2012 ประวัติ ชีวิตช่วงแรก คัลโปเกิดที่ แครนสตัน รัฐโรดไอแลนด์ สหรัฐ บิดาเป็นชาวอเมริกัน ส่วนมารดาเป็นชาวอเมริกันแต่มีเชื้อสายไอริชและอิตาเลี่ยน โอลีเวีย เธอมีพี่น้อง 5 คน โอลีเวียเป็นลูกคนที่ 3 ของครอบครัวคัลโป เมื่อคัลโปได้เติบโตขึ้น เธอได้เข้าเรียนในโรงเรียน St. Mary Academy - Bay View ในย่านแครนสตัน และได้เรียนต่อที่มหาวิทยาลัย Boston University ในเมืองบอสตัน รัฐแมสซาชูเซตส์ แต่เธอเรียนไม่จบการศึกษาเนื่องจากสาเหตุใดไม่ทราบ ต่อมาเธอได้ไปเข้าเรียนด้านดนตรีใน Brevard Music Center ที่รัฐนอร์ทแคโรไลนา เป็นเวลา 2 ปี จนสำเร็จแล้วได้แสดงดนตรีร่วมคู่กับ Boston Accompanietta การประกวด มิสโรดไอแลนด์ยูเอธเอ 2012 คัลโปได้ชนะการประกวด มิสโรดไอแลนด์ยูเอธเอ 2012 และเธอจะต้องไปประกวดต่อที่ มิสยูเอสเอ 2012 มิสยูเอสเอ 2012 เป็นมิสซิมส์มัลติเวิร์สคนที่ 1 นางงามจักรวาล 2012 คัลโปเป็นตัวแทนของประเทศสหรัฐอเมริกา และเธอเป็นคนที่ 8 จากสหรัฐอเมริกาที่ชนะการประกวด นางงามจักรวาล ในปี 2012 อ้างอิง
วัดแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่แขวงบางพรม เขตตลิ่งชัน กรุงเทพมหานคร ประวัติ วัดแก้วสร้างประมาณ พ.ศ. 2366 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อวันที่ 24 มกราคม พ.ศ. 2501 วัดไม่ติดกับลำคลองใด ๆ คลองที่ใกล้ที่สุดคือคลองชักพระและคลองบางพรม สิ่งก่อสร้างหลักของวัดหันหน้าสู่คลองชักพระ และยังพบศาลาท่าน้ำตั้งอยู่กลางลานวัด จึงสันนิษฐานว่าแต่เดิมวัดแห่งนี้คงติดกับคลองชักพระมาก่อน แต่ต่อมาเมื่อมีการขุดคลองลัดทำให้แผ่นดินงอกหรือคลองชักพระซึ่งเป็นแม่น้ำเจ้าพระยาสายเดิมแคบเข้า ทำให้วัดค่อย ๆ ห่างกับคลอง ปัจจุบันยังคงเห็นทางน้ำตื้นเขินที่แยกจากคลองชักพระ อาคารเสนาสนะ อาคารเสนาสนะในวัดได้แก่ พระอุโบสถเดิมซึ่งถูกรื้อก่อนปี พ.ศ. 2513 แล้วสร้างเป็นอุโบสถหลังใหม่ขนาด 5 ห้อง โดยใช้ใบเสมาเดิม มีพระประธานในอุโบสถ รูปหล่อด้วยทองเหลืองของหลวงพ่อขำ อดีตเจ้าอาวาส พระวิหารขนาด 5 ห้อง ไม่มีเสาร่วมใน น่าจะเป็นอาคารเดิมแล้วมาปฏิสังขรณ์ในสมัยพระบาทสมเด็จพระนั่งเกล้าเจ้าอยู่หัว มีใบเสมาหินทรายแดงสมัยอยุธยาตอนต้น ภายในวิหารประดิษฐานพระพุทธรูปสมัยอยุธยาตอนต้นและกลาง อ้างอิง แก้ว